A hatósági ügyek intézésének rendjével kapcsolatos adatok

**Hagyatéki, póthagyatéki ügyintézés**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

Balotaszállási Közös Önkormányzati Hivatal Jegyzője

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

Az elhalt lakóhelye szerinti jegyző az illetékes, póthagyatéki eljárás lefolytatása esetén az örökhagyó utolsó lakóhelye szerinti illetékes jegyző.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

* az elhalt halotti anyakönyvi kivonata
* minden olyan okirat, amely az elhalt tulajdonosi minőségét igazolja - nevén szerepelt-/tulajdoni lap, banki kivonat, betétkönyv, értékpapír, nyugdíjas szelvény, kárpótlási jegy, gépkocsi törzskönyv, stb./
* a várhatóan örököklésre jogosultak adatai

Póthagyatéki eljárás esetén a kérelem mellé csatolni kell, amennyiben rendelkezésre áll a korábban készült hagyatékátadó végzés másolatát, halotti anyakönyvi kivonat másolatát és az örökhagyó végintézkedését.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

Illetékmentes eljárás

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

Az eljárás indulhat: hivatalból, ügyfél kérelmére személyesen vagy írásban.

A leltár felvételéhez a hozzátartozónak személyesen kell megjelenni a Hatóságnál ügyfélfogadási időben.

A hagyatéki ügyintéző értesítést küld a halott-vizsgálati bizonyítványon feltüntetett

hozzátartozónak, hogy mikor kerül sor a leltár felvételére, meghallgatásra.

A hagyatéki leltár a meghalt személy hozzátartozóinak meghallgatása útján és a rendelkezésre álló adatok alapján készül el.

Vagyonleltárt kiskorú örökös, gyámság, gondnokság alá helyezett - gyámhivatali megkeresés alapján - illetve az elhalt ingó és ingatlan vagyonára vonatkozó leltárt, a vagyon fekvésének helyén (helyszínen) a társhatóság értesítése alapján és annak közreműködésével kell felvenni.

A leltár szabatosan tartalmazza az örökhagyó személyére és vagyonára vonatkozó adatokat. Amennyiben ingatlan is szerepel a leltárban arról az ingatlan fekvése szerinti jegyzőtől adó - érték bizonyítvány beszerzése történik.

A hagyatéki leltár a csatolt mellékletekkel együtt az illetékes közjegyzőhöz kerül továbbításra, aki a hagyatékot végzéssel adja át az általa megállapított örökösöknek.

Nemleges esetén is nyilatkozni kell.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal Balotaszállás, Ady Endre u. 26.

Tel: 77/442-098/111.

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

A leltárt 30 napon belül el kell készíteni. A határidőt attól a naptól kell számítani, amikor a jegyző a kötelező leltározás alá eső vagyontárgyról vagy a leltár felvételét kötelezővé tevő tényről, körülményről okiratból tudomást szerzett.

8. Az államigazgatási, önkormányzati és egyéb hatósági ügyekben használt formanyomtatványok listája

Nincs

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Nincs

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

2010.évi XXXVIII. törvény a hagyatéki eljárásról 2013.évi V. törvény a Polgári Törvénykönyvről 1952.évi III. törvény a polgári perrendtartásról

29/2010.(XII.31.) KIM rendelet a hagyatéki eljárás egyes cselekményeiről

149/1997. (X.10.) Korm. rendelet a gyámhatóságokról, valamint a gyermekvédelmi és

gyámügyi eljárásról

2016. évi CL. törvény az általános közigazgatási rendtartásról